paragraph_text: Vanjski se dio Zemlje sastoji od dvaju slojeva: vanjskoga sloja koji se naziva litosfera, a obuhvaća koru i kruti gornji dio plašta, i astenosfere. Iako u krutom stanju, astenosfera ima relativno nisku viskoznost i posmičnu snagu, pa se u dužim, geološkim razdobljima može ponašati kao tekućina. Pod astenosferom se nalazi krući donji plašt čije je fazno stanje posljedica ne manjih temperatura, nego visokog tlaka.